Акты Кангрэгацыі прапаганды веры

«Акты Кангрэгацыі прапаганды веры» () — серыя публікацый дакументаў па гісторыі царквы на тэрыторыі Беларусі і Украіны. Выдаецца ў Рыме з 1953 года базыльянскім ордэнам.

 Змест 
Выданне змяшчае акты (пратаколы) пасяджэнняў Кангрэгацыі прапаганды веры, створанай у 1622 годзе Рымскім Папам для каардынацыі місіянерскай дзейнасці. Кангрэгацыя распараджалася ўніяцкай царквой і кантралявала місіянерскую дзейнасць каталіцкіх ордэнаў на тэрыторыі Беларусі і Украіны.

У зборнікі ўвайшлі пасланні да папскіх нунцыяў, пратаколы «партыкулярных» кангрэгацый, на якіх прымаліся рашэнні аб дзейнасці ўніяцкай царквы ў Вялікім Княстве Літоўскім.

З’яўляецца каштоўнай крыніцай для вывучэння палітыкі рымскай курыі ў ВКЛ, а таксама сацыяльна-палітычнай, эканамічнай і ідэалагічнай дзейнасці ўніяцкай царквы.

 Крыніцы 

 Літаратура 


Катэгорыя:Гісторыя хрысціянства
Катэгорыя:Грэка-каталіцкая царква на Беларусі
Катэгорыя:Кнігі 1953 года
Катэгорыя:Крыніцы па гісторыі Вялікага Княства Літоўскага
Катэгорыя:Культура Рыма
Катэгорыя:Выданні гістарычных крыніц